rlitschk/wikidir huggingface dataset:
Kyte is de Familiennaam von Jim Kyte (* 1964), kanaadschen Ieshockeyspeler, Thomas Kyte (* 1965), US-amerikaanschen Informatiker, Tyler Kyte (* 1984), kanaadschen Schauspeler un Singer. Kiek ok bi: Kite. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Pietro Filippo Scarlatti (* 5. Januar 1679 in Rom; † 22. Februar 1750 in Neapel) weer en italieensch Komponist, Organist un Chorleiter. Pietro Filippo – dat öldste Kind vun den Komponisten Alessandro Scarlatti un en Bröer vun den ebenfalls as Tonsetter berühmt wurrn Domenico Scarlatti – fung sien musikalisch Loopbahn 1705 as Chorleiter vun de Kathedrale to Urbino an. Sien Vader hett hüm 1708 nah Neapel haalt, wo he as Organist an’ Königshof tätig weer. 1728 hett Scarlatti sien eenzig bekannt Oper Clitarco (oorupführt in dat Teatro San Bartolomeo to Neapel) komponeert, deren Partitur aber verschullen is. To sien wiederen Hööftwarken hörrn dree Kantaten un völ Toccaten för Klavier bzw. Örgel. DNB-Katalog Personennaamdatei
George Christopher Band (* 2. Februar 1929 in Taiwan; † 26. August 2011 in Hampshire) weer en britisch Bargstieger. He fung in de Alpen mit dat Bargstiegen an, as he Student an dat Queens College, Oxford weer. 1953 nehm he an de spoodriek Mount Everest-Expeditschoon deel. He weer dor de jüngste Bargstieger, stunn aber nich up den Tipp, in’ Gegensatz to Edmund Hillary un Tenzing Norgay. An’ 25. Mai 1955 besteeg he tosommen mit Joe Brown as eerst den Kangchendzönga. Se bleven ut Respekt vör de religiöös Föhlen vun de Nepalesen wenig Meter ünnerhalv vun den Tipp stahn. De meest Bargstieger hollt sück sietdem an disse Traditschoon. Later weer he in de Ölindustrie tätig. 2009 kreeg he den Oorden Order of the British Empire (OBE). http://www.thebmc.co.uk/News.aspx?id=4433, George Band OBE (1929 – 2011), thebmc.co.uk, 26. August 2011, verapenlicht 27. August 2011, vun Tony Ryan
Benjamin Franklin Isherwood (* 6. Oktober 1822 in New York City; † 19. Juni 1915 ok dor) weer en US-amerikaansch Iesenbahn- un Schippbuingenieur. Benjamin Isherwood weer en in den Ingenieurberiek tätig Offizier vun de United States Navy. He deen dorbi tonächst wiels den Mexikaansch-Amerikaanschen Krieg as Maschineningenieur up frö dampdreeven Kriegsscheep vun de U.S. Navy. Nah Kriegsenn‘ hett he sück de Entwicklung vun Dampandrieven towendt. He steeg bi disse Grundlagenarbeit to‘n Konteradmiral up un wark wiels den Sezessionskrieg as Engineer-in-Chief der Navy. Dorbi wark he an de Grünnen vun dat Bureau of Steam Engineering vun de Navy mit.
The Battle of the River Plate is en britischen Speelfilm över dat düütsche Panzerschipp Admiral Graf Spee, dat to’n Anfang vun’n Tweeten Weltkrieg in’n Middel- un Süüdatlantik Hannelsscheep vun de Allieerten opbröcht hett un denn mit en britisch Gerswader vun Krüüzers de Seeslacht vör den Rio de la Plata utstreden hett. De Film wiest toeerst, woans de Admiral Graf Spee över de See schippert un annere Scheep versenken deit. De Geschichte geiht los an’n 15. November 1939, as vör de Oostküst vun Afrika de Küstentanker Africa Shell versenkt warrt. Captain Dove gifft luutstark Protest un warrt vun Kaptein Langsdorff mit Respekt behannelt. He snackt veel över Taktik un Strategie mit den Kaptein un dröff sik sogor dat Schipp ankieken. Vun de Altmark warrt denn fangene Offizeeren övernahmen, de op de eersten Scheep föhrt sünd, de versenkt weern. Dove dröpt dorünner olle Bekannte wedder. As Anfang Dezember in’n Süüdatlantik de Damper Doric Star vun de Spee versenkt warrt, kann se kort vör’t Ünnergahn noch en Funkspröök afsetten, so dat Commodore Harwood, de dat Seggen över en Geswader vun britischen Krüüzers hett, op dat Panzerschipp stött warrt. As sik de Kummanddaten op dat Flaggschipp, den lichten Krüüzer HMS Ajax besnacken doot, vertellt
Tüdelband betekent De Tüdelband, en Band, Tüdelband, en Hamborger Leed, Tüdelband, en Reedschop. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Fleetwood Mac is en britisch-amerikaansch Musikgrupp. 1967 hebbt de Gitarrist Peter Green, de Slagtüüchspeler Mick Fleetwood – beid ehmalge Liddmaaten vun John Mayall sien Bluesbreakers – un de Bass-Gitarrist Bob Brunning de Band Peter Green's Fleetwood Mac. Nah en Live-Inspelen (Live at The Marquee 1967, Peter Green, Mick Fleetwood, Bob Brunning un Jeremy Spencer) un de Studio-Inspelen Long Grey Mare (Peter Green, Mick Fleetwood, Bob Brunning) hett Bob Brunning noch in dat sülvig Johr de Band verlaaten un wurr dör John McVie ersett, de noch as Bass-Gitarrist mit Mick Taylor (later Gitarrist bi The Rolling Stones) as Liddmaat vun de Bluesbreakers bi John Mayall speel. Kört Tiet later wurr ok Jeremy Spencer (Gitarr, Gesang, Klaveer) fast Liddmaat vun de Band Peter Green's Fleetwood Mac. Fleetwood Mac weer to Anfang en bannig spoodriek Bluesband. Fröh Hits weern Oh, Well, dat Instrumental Albatross un Black Magic Woman (dat allerdings eerst dör de Adaptschoon vun Santana to’n Welthit wurr). 1969 hett Fleetwood Mac mit Peter Green mehr Schallplatten as de Beatles un de Rolling Stones verköfft. Mit den dormals eerst 18-Johrigen Danny Kirwan keem Gitarrist Nummer dree in de Band. Peter Green söch Entlastung, wiel de Spood vun de Band alleen up sien
Rebekka Ruth Lazone "Bekka" Bramlett (* 19. April 1968) is en US-amerikaansch Singerin. Bekka Bramlett weer Liddmaat vun de Band vun Mick Fleetwood The Zoo (1991–1992) un vun Fleetwood Mac (1993–1995), dat Country-Duo Bekka & Billy tosommen mit Billy Burnette (1996–1998). 2002 hett se dorto noch en Solo-Album herutgeven. To Tiet arbeit se mehr as Session-Singer, Lederschriever un Background-Singerin för verscheeden Künstlers. An’ 14. Mai 2007 hett Bekka Bramlett den Musiker Tom Britt heiraadt. The Zoo – Shakin' The Cage (1992) Fleetwood Mac – Time (1995) Bekka & Billy – Bekka & Billy (1996) Bekka Bramlett – What's In It For Me 2002 Imus Ranch Record – "What Happened?" (2008) Delaney Bramlett – Mobius Strip (1973) Belinda Carlisle – Runaway Horses (1989) Warrant – Dirty Rotten Filthy Stinking Rich (1989) Richie Sambora – Stranger In This Town (1991) Belinda Carlisle – Her Greatest Hits (1992) Faster Pussycat – Whipped (1992) Mitch Malloy – Mitch Malloy (1992) Joe Cocker – Have A Little Faith (1994) Agnes Stone – Agnes Stone (1994) Gregg Wright’s Left Hook – Round One (1995) Vince Gill – High Lonesome Sound (1996) Bad Company – Stories Told and Untold (1996) Iris DeMent – The Way I Should
Jenever betekent Jenever, olen plattdüütschen Naam vun de Stadt Genf, Jenever, Soort Sluck, as de sunnerlich in de Nedderlannen un in Belgien sapen warrt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Costante Girardengo (* 18. März 1893 in Novi Ligure; † 9. Februar 1978 in Cassano Spinola) weer en italieensch Radrennfohrer. He hett tweemal den Giro d’Italia, söösmal Mailand–Sanremo un dreemal de Lombardei-Rundfohrt wunnen. He kreeg as eerst Radrennfohrer den Ehrentitel Campionissimo un kann as de eerste Star in de Historie vun den Radsport betekent weern. As Girardengo 1912 Profi wurr, kunn seker noch nümms ahnen, dat hier de eerste groot Serienwinner vun den Radsport de Bühn betreden harr, ok wenn Platz 9 bi de bannig swoor Lomabrdei-Rundfohrt in sien Debütjahr upfhorchen leet. Doch all in dat nächst Johr wurr sien Klasse düütlich. He kunn dat eerste Mal (vun insgesamt negen Mal) den italieenschen Meestertitel in’t Straatenrennen winnen – woll all dormals de mit Sekerheit an‘ meesten umkämpt natschonal Titel in‘ Radsport. Buterdem gelung hüm en Deelstrecken sieg un de sösste Gesamtrang bi den Giro d’Italia as ok en Sieg bi dat banning lang Eendagsrennen Rom-Neapel-Rom. In dat Folgejohr 1914 wurr he weer italiensch Straatenmeester un wunn ok weer en Deelstreck bi den Giro: den längsten dor jemals utfohren Dagafsnitt vun Lucca nah Rom över 430 Kilometer. Sien Karriere weer man noch gar nich richtig in Gang, dor weer de ok
Swordfish is en US-amerikaanschen Heist-Movie un Thriller ut dat Johr 2001. Speelbaas vun den Film weer Dominic Sena, de Hööftrullen weern vun John Tavolta, Halle Berry un Hugh Jackman speelt. Stanley Jobson is en Hacker, de veroordeelt worrn is un nu nie wedder en Reekner ok blots anfaten dröff. Man, de Ünnerwelt-Baas Gabriel Shear versöcht an em rantokamen, üm mit sien Help un sien Weten üm Reekner-Technik en groten Roof to dreihn. Dör Jobson sien Familien-Situatschoon, kann he em ünner Druck setten: Sien Fro hett em sitten laten un dat Sorgrecht för jemehr gemeensame Dochter kregen. He dröff ehr nich nich sehn un hett al en Reeg vun Klagen bi Gericht vörbröcht, de aver all afwiest weern. 10 Millionen US-Dollar seggt Shear em to, so dat he de besten Afkaaten betahlen kann, de em dat Sorgrecht holen künnt. Sien Opgaav dorför is dat Utklamüstern vun en Worm, mit den Shear 9,5 Millionen US-Dollar roven will. Dat is Geld, wat vun de Drogenpolizei DEA sekerstellt worrn is un nu op en Konto op de Weltbank liggt. Jobson markt eerst to laat, dat Shear dormit Terroranslääg in de helen Welt betahlen will. Shear warrt vun en Senater ünnerstütt, de aver utstiegen will.
Thomas Reimer (* 5. September 1936 in Berlin; † 7. Juli 2011 in Baden-Baden) weer en düütsch Journalist. Reimer studeer an de Universitäten in München un Berlin un hett sien Doktertitel mit en Arbeit över den Anslag tegen Adolf Hitler an’ 20. Juli 1944. 1964 gung Reimer to’n Südwestfunk (SWF) in Baden-Baden, wo he eerst in de Regionalberichterstattung tätig weer. Later weer he denn bi Günter Gaus un Report Baden-Baden tätig. In de folgend Johren hett he as Utlandskorrespondent, Reporter, Moderator un leitend Redakteur arbeit. He weer 1968 as Hörfunkkorrespondent in Vietnam un 1974 in Süüdamerika tätig. Van 1975 bit 1981 weer he buterdem Feernsehchefreporter vun den SWF un ansluutend stellvertredend Chefredakteur vun den Senner. Bevör he van 1992 bit 1998 Utlandskprrespondent in de Swiez weer, weer he Baas vun dat Ressort Politik. In’ Ansluss doran weer he noch dree Johr lang Chefreporter un wurr 2001 pensioneert. SWR - Südwestrundfunk: Thomas Reimer ist tot van’ 7. Juli 2011.
De Middelmeer-Rundfohrt (Tour Méditeranéen) weer en franzöösch Etappenrennen in Radsport. De siet 1974 utdragen Radsportveranstaltung findt traditschonell in’ Februar statt un wurrd vun völ bekannt Radprofis gern as Instieg in de Saison nommen. Hööftinitiator un Sportlich Leiter vun dat Rennen is de ehmalge Tour de France-Sieger Lucien Aimar. Dat Rennen besteiht ut fiev bit acht Deelstrecken. De Start- un Teelöört befinnen sück in de franzöösch Middelmeerregion, in eenig Johren ok mit Afsteker an de italieensch Riviera. En Hööchpunkt vun dat Rennen is meest in jedes Johr de faken as Tietfohren utdragen Anstieg to’n Mont Faron böverhalv vun Toulon. In' Januar 2015 hett de veranstalten Agentur LNC mitdeelt, dat dat för Februar plaant Rennen vun fiev up dree Daag verkört wurrn sull, bit sluutend Anfang Februar dat Rennen wegen en Finanzstriet kumplett afseggt wurr. En Utdragen in dat Johr 2016 weer aber nich utslooten. Düütsch Sieger weern bither Rolf Gölz (1992), Jörg Jaksche (2004) un Jens Voigt (2005). http://www.rad-net.de/nachrichten/tour-m%C3%A9diterran%C3%A9en-2015-abgesagt;n_35056.html, Tour Méditerranéen 2015 abgesagt, Herutgever: rad-net, van 5. Februar 2015, afropen an' 27. März 2015 CAS wiet Alejandro Valverde sien Sparr vun de CONI van’ 11. Mai 2009 för Rennen in Italien ut un erkennt rückwirkend all Siege siet den 1. Januar
Joseph Bruyère (* 5. Oktober 1948 in Maastricht, Nedderlannen) is en ehmalger belgisch Radrennfohrer. Bruyère fung sien Karriere 1970 bi de belgisch Mannschap Faemino-Faema an, wessel aber all nah een Johr to Molteni. Neben den Gewinn vun een Deelstreck vun de Tour de France 1972 steeken in sien Karriere de Siege bi den Omloop Het Volk 1974, 1975, 1980 un bi Lüttich-Bastogne-Lüttich in de Johren 1976 (vör Freddy Maertens un Frans Verbeeck) un 1978 (vör Dietrich Thurau un Francesco Moser) herut. 1975 kunn he ok de Middelmeer-Rundfohrt up sien Naam schrieven. Bi de Tour de France kunn he 1974 dat Geel Trikot för veer Daag dragen un 1978 sogor för acht Daag. 1978 keem he bi sien fievt (un letzt) Tour-Deelnahm in de Gesamtwertung up den veerten Platz. 1980 hett he sien Karriere beend. 1970 - Faemino-Faema 1971 - Molteni 1972 - Molteni 1973 - Molteni 1974 - Molteni 1975 - Molteni 1976 - Molteni 1977 - Fiat France 1978 - C & A 1979 - Flandria-Velda 1980 - Marc-V.R.D. Palmares (französch) Bruyére up Radsportseiten.net
Waleri Iljitsch Roschdestwenski (russ: Валерий Ильич Рождественский}}, wetenschaplich Transliteration: Valerij Il'ič Roždestvenskij); * 13. Februar 1939 in Leningrad, Russische SFSR; † 31. August 2011) weer en sowjeetsch Kosmonaut. Roschdestwenski hett eerst en Ingenieurhoochschool vun de sowjeetsch Marine afslooten un weer denn Kommandeut vun en Deepseedüükeenheit vun de Baltisch Seeflotte. An’ 23. Oktober 1965 wurr Roschdestwenski in de Utwahl för dat sowjeetsch Ruumfohrtprogramm beroopen. In de folgend Johren hett he denn de Grundutbillen vun de sowjeetsch Kosmonauten afleggt. He weer denn Bordingenieur bit de Mission vunn Sojus 23 van’ 14. bit 16. Oktober 1976 bedeeligt. Se sullen eenig an de Ruumstatschoon Saljut 5 andocken. Dat Andocksystem funktschoneer aber nich un so mussen se glieks weer torüchfleegen, wiel se dat Andocken vun Hand nich öövt harrn. Bi de Rückkehr sünd de beid Kosmonauten binah verunglückt. Roschdestwenski un sien Kollege Wjatscheslaw Sudow sünd bi Nacht un en Schneestörm up den dicht froren Tengiz-See rünnergahn. Dat Ies is denn braken un se hungen half in’t Water mit hör Kapsel. De Kapsel wurr denn vun buten ut stabliseert un eerst an’ nächsten Dag mit een Hubschrauber burgen. 1986 is Roschdestwenski ut den Kosmonautendeenst utscheeden un hett ansluutend an dat Juri-Gagarin-Kosmonautentrainingszentrum arbeit. Toletzt weer he Berader
Heterozygotie is en Begreep ut dat Wetenschopsrebeet Genetik un betekent de Mischarvigkeit betogen op en geneetsch Markmol. En Individuum mit twee Chromosomensätz (diploid) is heterozygot betogen op en Markmol, wenn en Gen in disse Chromosomensätz in twee verschedene Allelen vörliggt. Wenn dat een Allel dominant gegenöver dat annere is, denn warrt dat Markmol, dat dör dit Allel prägt warrt, in’n Phänotyyp utbillt. Wenn keen dorvun dominant is, denn warrt de Phänotypp en Mischtyyp dorstellen. Dat Gegendeel vun de Mischarvigkeit is de Reinarvigkeit oder Homozygotie. Dat kann vörkamen, dat de Phänotyyp opduken deit, ofschoonst en heterozygote Rezessivität vörliggt. Dat passeert, wenn en Allel verloren geiht, as to’n Bispeel bi dat Retinoblastom, en Ogentumor bi Kinner. De Verlust vun de Heterozygotie (ok loss of heterocygosity, LOH nöömt) föhrt tomeist to’n Verlust vun Tumorsuppressorgenen. Man, disse Verlust kummt blots vör, wenn twee Vörrutsetten indrapen doot, vun wegen dat en Gen jümmer vun twee verschedene Allelen bestimmt warrt un dordör en Allel, dat mööglicherwies krank oder schaadhaft is, dör dat gesunne Allel utgleken warrn kann. Is dat een Allel schaadhaft – wat geneetsch (to’n Bispeel bi de Familiären adenomatösen Polyposis, FAP, oder bi’t Lynch-Syndrom) oder dör en Punktmutatschoon (de so nöömte 1. Hit) utlöst
Wjatscheslaw Dmitrijewitsch Sudow (russisch Вячеслав Дмитриевич Зудов Vjačeslav Dmitrievič Zudov; * 8. Januar 1942 in Bor, Oblast Gorki, Russische SFSR; † 12. Juni 2024) weer en Pilot un sowjeetsch Kosmonaut. Nahdem Wjatscheslaw Sudow 1963 de Höhgere Militärflegerpilotenschool in Balaschow afslooten harr, wurr he dör dat Juri-Gagarin-Kosmonautentrainingszentrum an’ 23. Oktober 1965 as Kosmonaut utwählt. De Pilot un Fallschirmspringer hett dornah de Grundutbillen för Kosmonauten OKP van November 1965 bit Dezember 1967 afsolveert. Sudow is as Kommandant vun dat Ruumschipp Sojus 23 an’ 14. Oktober 1976 in den Weltruum flagen. He un sien Bordingenieur Waleri Roschdestwenski sullen eenig an de Ruumstatschoon Saljut 5 andocken. Dat Andocksystem funktschoneer aber nich un so mussen se glieks weer torüchfleegen, wiel se dat Andocken vun Hand nich öövt harrn. Bi de Rückkehr sünd de beid Kosmonauten binah verunglückt. De beid sünd an’ 16. Oktober 1976 bi Nacht un en Schneestörm up den dicht froren Tengiz-See rünnergahn. Dat Ies is denn braken un se hungen half in’t Water mit hör Kapsel. De Kapsel wurr denn vun buten ut stabliseert un eerst an’ nächsten Dag mit en Hubschrauber burgen. Sudow weer denn noch för en wiederen Floog vörsehn, mit de dat Manöver vun Sojus 4 und Sojus 5
The Paradine Case is de Titel vun en US-amerikaanschen Kriminalfilm ut dat Johr 1947. Dat Dreihbook baseert op den Roman The Paradine Case vun Robert Smythe Hichens. Mrs. Paradine warrt vun de Polizei fastnahmen un is anklaagt, dat se ehrn ölleren blinnen Ehmann vergift hett, üm an sien groot Vermögen un sien Landsitt rantokamen. De Afkaat Keane warrt dormit beopdraagt, de Anklaagte för Gericht to verdeffenderen. He dröpt sik mit Mrs. Paradine, üm de Achtergrünnen vun den Dood vun Mr. Paradine wies to warrn. Mrs. Paradine is en smucke Fro, un so duert dat nich lang, bit de Afkaat sik vun ehr teemlich andoon föhlt, ofschoonst he sülvst mit en feine Fro verheiraat is. Na un na kummt he dorbi ünner ehrn Influss, vunwegen dat he ehr allns glöven deit un vun ehrn reinen Charakter övertüügt is. Üm sik en Bild vun de Laag und vun de annern Personen op den Landsitt in Cumberland to maken, föhrt Keane sülvst dorhen. Dor höört he allerhand Geschichten över den ollen. In de Nacht söcht Latour den Afkaaten in sien Gasthuus op un vertellt em, dat Mrs. Paradine afsluut nich de Engel is, as den Keane ehr sütt. He snackt veel mehr dorvun,
De Phänotyyp oder dat Utprägen is de Summ vun all Markmolen, de en Organismus opwiesen deit. Dat betütt sik nich blots op morphologische, man ok op physioloogsche un psycholoogsche Egenschoppen. De Phänotyyp bargt ok Egenschoppen de een „kregen“ hett, as to’n Bispeel vergrötteret oder minnerte Muskelgruppen, Dwargwassdom dör slechte Ümweltbedingen usw. Egenschoppen vun disse Oort warrt nich wieterverarvt, de Genotyyp warrt dordör also nich ännert. Wenn dör dat Inwirken vun de Ümwelt de Utprägen vun en Individuum bannig wannelbor is, warrt vun en hoge phänotyypsche Plastizität snackt. Wenn de Phänotyyp aver meist blots dör sien Genotyyp fastleggt is, denn düüt dat op en siete Plastizität hen. Dat Kunzept vun de phänotyypschen Plastizität beschrifft dat Maat, mit dat de Phänotyyp vun en Organismus dör sien Genotyyp vörrutbestimmt is. En hogen Weert bedüüt, dat de Ümwelt sik dull op den Phänotyyp utwirken deit, bi en sieten Weert, lett sik de Phänotyyp enigermaten seker ut den Genotyyp vorrutseggen, ahn dat de Ümwelt dor en grote Rull speelt. En Bispeel för en hoge Plastizität sünd de Larven vun twee Molchorden: Wenn disse Larven in jemehr Ümfeld Roofdderten as Goldpeer wohrnehmen doot, warrt de Kopp un de Steert grötter in’n Vergliek to’n Lief un de
Francesco Casagrande (* 14. September 1970 in Florenz) is en ehmalger italieensch Radrennfohrer. Casagrande weer Profi van 1992 bis 2005. De schmächtig Bargspezialist weer vör allen in de tweet Hälft vun de 1990er Johren en vun de best Radprofis in Italien. Neben tallriek italieensch Eendagsklassiker wunn he tweemal dat Rennen Clasica San Sebastian (1998, 1999) as ok in dat Johr 2000 den Flèche Wallonne. 1999 weer he todem Gesamtsieger vun de Tour de Suisse. In dat Johr 2000 hett he vör meest een Johr de Führung in de UCI-Weltranglist övernommen. Bi den Giro d’Italia tell he faken to de Mitfavoriten, keem aber blots 2000 up Platz 2 as best Resultat. 2002 wurr he vun de Giro utslooten, nahdem he en kolumbiaansch Fohrer mit Vliet afdrängt harr. Ok bi de Tour de France kunn he sück nich dörsetten; Platz 6 in 1997 bleev sien best Ergebnis. 1998 wurr he wegen Doping för söss Maand sparrt. 1996 und 2000 hett he an de Olympisch Spelen deelnommen. Casagrande in de Datenbank vun de Tour de France (engelsch) Francesco Casagrande in de Datenbank vun Radsportseiten.net Francesco Casagrande in der Datenbank von Sports-Reference.com (engelsch)
Emil Adolf von Behring (* 15. März 1854 in Hansdorf, Kreis Rosenberg in de Provinz Westpreußen, as Emil Adolf Behring; † 31. März 1917 in Marburg) weer en düütsch Bakterioloog un Seroloog as ok Dräger vun den eersten Nobelpries för Physiologie oder Medizin. Besünners upgrund vun sien Forschungsarbeiten an de Diphtherieerkrankung, an de to de Tiet meest jedes tweet Kind starven dee, un sien wetenschaplich Spood dorin wurr he lang as „Retter der Kinder“ betekent. Emil Adolf Behring wurr as Söhn vun en Grundschoolmeester boren. En Stipendium vun den preußischen Staat hett dat mögelk makt, dat he dat Abitur maken kunn. En Früend vun de Familie hett hüm sien Medizinstudium betallt. An‘ 2. Oktober 1874 is he in de Kaiser-Wilhelm-Akademie für das militärärztliche Bildungswesen in Berlin intreden. 1878 hett he an de Universität Berlin mit de Dissertatschoon Neuere Beobachtungen über die Neurotomia opticociliaris sien Doktertitel (Dr. med.) makt. Dornah weer he as Truppenarzt in de Provinz Posen tätig. De an Militärhygiene, Versörgen vun Wunden un Verhinnern vun Süken orienteert Ut- un Fortbillen vun de Militärdokters hett Behring för Süükprävention un Hygiene fienföhlig makt. Anner wichtig Indrucken kreeg Behring in sien Tiet as Assistent vun Robert Koch un later as Oberarzt
Ronald Ross, K.B., (* 13. Mai 1857 in Almora, Indien; † 16. September 1932 in Putney Heath, hüüd London) weer en engelsch Mediziner. Sien gröttste Spood weer dat Opdecken vun den Infektschoonsweg vun de Malaria dör Müggen un de Identifizeeren vun de Malariamügg . Dorför kreeg he 1902 den Nobelpries för Physiologie oder Medizin. An‘ 13. Mai 1857 wurr Ross as Söhn vun den engelschen General C. C. G. Ross in Almora in Indien boren. 1875 fung he sien Medizinstudium an dat St. Bartholomew's Hospital in London an. Dat Hööftinteresse vun Ronald Ross weer dat Opdecken vun Präventschoonsmögelkeiten gegen de Tropenkrankheit Malaria in verscheeden Deelen up de Eer. Mit disse Arbeiten fung he 1892 an, nahdem he all 1881 den Indian Medical Service bitreden weer. 1894 entwickel he en Experiment, um de Hypothese vun sien Kollegen Alphonse Laveran un Patrick Manson to bestätigen, dat Malaria vn Moskitos överdragen wurr. Nah tweeenhalf Johr ahn Ergebnisse kunn he den Levenszyklus vun de Malariaerreger in de Mügg nahwiesen. 1897 kunn he de Müggengattung Anopheles as Överdrager vun de Krankheit identifizeeren. För sien wiedere Opdeckensarbeiten is he an de ünnerscheedlichst Öörd reist, dorünner Westafrika, de Region um den Sueskanal, Grekenland, Mauritius, Zypern un an
Bruun Semp (Sinapis arvensis), ok Küddick, Kürrick oder Küük, is al in de Bronzetied as Unkruut bekannt ween. De Brune Semp is en eenjöhrige Kruutplant. Se warrt 20 bit hen to 60 cm hooch. Vun den Stengel stoht unnen Haare af. De unnern Blöer könnt bit to 20 cm lang weern. Se hefft en Steel un sünd inkarvt mit en groten Afsnitt an’t Enn. De Blöte hett twee Geslechter un steiht symeetrisch um de Midden to. De veer Kelkblöer stoht waagrecht af. De veer Kroonblöer sünd swevelgeel. To de Blöte höört sess Stoffblöer to. Twee vun jem stoht na buten rut. De Plant bleiht vun Mai bit Oktober. De Schoot is kahl, rund un en beten wat buckelig. Dor sitt acht bit 13 Saatköörn in. De Schote löppt ut in en graden Snavel, de meist rund is. He is 1 bit 1,5 cm lang. De Brune Semp is en Archäophyt. Mit den Ackerbo is he ut de Gemarken vun de Middellannsche See bi us insleept wurrn. In de matigen Zonen is he hüdigendags allerwegens up de Welt to finnen. He wasst veel mank anner Unkruut, up Braken, an’n Padd un up Schuttplätz. He mag geern Bodden mit allerhand Nährstoffe, de